burgasdotpro/wikipedia huggingface dataset:
Hviezdokopa

Hviezdokopy sú skupiny hviezd, ktorých gravitácia drží pokope. Rozlišujeme dva odlišné typy hviezdokôp: guľové hviezdokopy sú tesné skupiny stoviek tisícov veľmi starých hviezd, zatiaľ čo otvorené hviezdokopy obsahujú menej ako niekoľko stoviek hviezd a sú často veľmi mladé. Otvorené hviezdokopy sa časom narúšajú pôsobením gravitačných vplyvov gigantických molekulárnych oblakov, ktoré sa pohybujú naprieč galaxiou, avšak členovia hviezdokopy pokračujú v pohybe približne v tom istom smere, hoci už nie sú gravitačne spútaní; vtedy sa nazývajú hviezdne zoskupenia, niekedy tiež "pohybujúca sa skupina".
Astronomický význam hviezdokôp.
Štúdium hviezdokôp je veľmi dôležité v rozličných oblastiach astronómie. Pretože všetky hviezdy v hviezdokope vznikli približne v tom istom čase, odlišné vlastnosti týchto hviezd sú zapríčinené iba rozličným množstvom hmoty, ktoré ich tvorí, a preto sa teórie hviezdnej evolúcie spoliehajú na pozorovania otvorených a guľových hviezdokôp.
Hviezdokopy sú tiež rozhodujúcim krokom v určovaní vzdialenostnej mierky vo vesmíre. Niekoľko z najbližších hviezdokôp je dosť blízko na to, aby bolo ich vzdialenosti možné odmerať použitím paralaxy. Pre tieto hviezdokopy sa dá zostaviť Hertzsprungov-Russellov diagram, ktorý má absolútne známe hodnoty na osi svietivosti. Po zostavení podobných diagramov pre hviezdokopy, ktorých vzdialenosť nie je známa, môže byť porovnaná pozícia hlavnej postupnosti s pozíciou prvej hviezdokopy, a tak sa dá určiť vzdialenosť.
Otvorená hviezdokopa.
Otvorené hviezdokopy sú skupiny hviezd, ktorých počet nepresahuje niekoľko tisíc hviezd. Väčšinou sú oveľa mladšie, ako guľové hviezdokopy, často obsahujú zvyšky svojej materskej hmloviny, v ktorej dokonca ešte môže prebiehať hviezdotvorba. Nachádzajú sa v diskoch špirálových galaxií, alebo v nepravidelných galaxiách. Ich gravitačné väzby sú pomerne slabé a hviezdokopy sa časom rozpadajú na jednotlivé hviezdy. Najznámejšia otvorená hviezdokopa, ľahko viditeľná voľným okom sa nazýva Plejády v súhvezdí Býk. Ďalšie otvorené hviezdokopy viditeľné za vhodných atmosférických podmienok voľným okom sú Chí a H Persei v súhvezdí Perzeus alebo M7 v súhvezdí Škorpión.
Guľová hviezdokopa.
Guľové hviezdokopy obsahujú od tisícok po milióny hviezd. Majú výrazne sférický tvar a v špirálových galaxiách sa nachádzajú v blízkosti ich jadier. Medzi členmi guľovej hviezdokopy sú silné gravitačné väzby a preto sa nerozpadajú. V našej Galaxii poznáme len guľové hviezdokopy tvorené veľmi starými hviezdami. V iných galaxiách sú pozorované aj tzv. modré guľové hviezdokopy, ktoré obsahujú mladé hviezdy. Známa je napríklad hviezdokopa M13 v Herkulovi. 
Pohybová hviezdokopa.
Pohybová hviezdokopa je otvorená hviezdokopa, ktorá je k Slnečnej sústave tak blízko, že jej jednotlivé hviezdy majú veľkú uhlovú vzdialenosť. Na ich príbuznosť poukazuje len ich spoločný pohyb jedným smerom. Jednou z najznámejších pohybových hviezdokôp je Ursa Maior ("Veľká Medvedica"), do ktorej patria aj hviezdy Mizar, Alcor, Alioth, Megrez, Phecda a Merak zo súhvezdia Veľká medvedica.
Recesia (ekonómia)

Recesia je v ekonómii obdobie poklesu alebo nízkej ekonomickej aktivity. 
Konkrétnejšie sa definuje najčastejšie takto:
Recesia v širšom zmysle.
V hospodárskom cykle jej spravidla predchádza kríza v uzšom zmysle (vrchol) a nasleduje po nej oživenie.
Recesia (kontrakcia) je druhá, bezprostredne po kríze v užšom zmysle (vrchole) nasledujúca fáza hospodárskeho cyklu prejavujúca sa zastavením ďalšieho poklesu priemyslovej výroby a jej stagnovaním na predchádzajúcej, krízovej alebo o niečo vyššej úrovni, slabou obchodnou činnosťou, prebytkom voľného peňažného kapitálu, nízkou mierou zisku, čiastočne ničením a čiastočne výpredajom zásob za znížené ceny a udržovaním zamestnanosti na obmedzenej krízovej urovni; uplatňuje sa v nej tendencia znižovať vyrobné náklady cestou znižovania miezd a zvyšovania produktivity a intenzity práce; začína sa postupná obnova fixného kapitálu, čím sa vytvárajú predpoklady pre prechod do nasledujúcej fázy - oživenia.
Dubhe

Dubhe (α Ursae Majoris) je druhá najjasnejšia hviezda v súhvezdí Veľká medvedica. Je súčasťou Veľkého voza (asterizmus zložený zo siedmich najjasnejších hviezd tohto súhvezdia). Taktiež je severnejšou z mieridiel, čo sú dve hviezdy v súhvezdí Veľký voz, spojením ktorých vedie myslená čiara, ukazujúca na Polárku.
Názov tejto hviezdy pochádza z arabského slova „medveď“, "dubb", zo spojenia ظهر الدب الاكبر "aż-żahr ad-dubb al-akbar" „chrbát Veľkého Medveďa“.
Dubhe je vyvinutá hviezda, spaľujúca hélium, vzdialená od Zeme 124 ly. Je to hviezda typu K s povrchovou teplotou 4500 K a s približne 300 krát väčšou svietivosťou ako má Slnko. Je to zložená hviezda, obieha ju spoločník z hlavnej postupnosti vo vzdialenosti 23 AU, ako aj iná dvojhviezda vo vzdialenosti 8 000 AU.
Ústredné veľmoci

Ústredné veľmoci (iné názvy: Ústredné mocnosti, Centrálne mocnosti) je označenie pre Nemecko a jeho hlavných spojencov počas prvej svetovej vojny. Patrí sem Nemecko, Rakúsko-Uhorsko a Turecko (niekedy sa k tejto trojici pridáva aj Bulharsko, ktoré sa na ich stranu pridalo v roku 1915, potom je názov zoskupenia aj Štvorspolok). Základ ústredných veľmocí tvoril Trojspolok, ktorý vznikol v rokoch 1879 – 1883 ako spolok Nemecka, Rakúsko-Uhorska, Talianska a Rumunska.
Druhú stranu v prvej svetovej vojne tvorili Spojené kráľovstvo, Francúzsko, Taliansko, Rusko a Spojené štáty, nazývali sa aj Dohoda alebo "Spojenci".
Alkaid

Alkaid, Benetnasch (obidva názvy z arab. qā'id banāt al-na`š – vodca dcér smútku) (tiež známa ako HR5191, Elkeid, Benetnash: Bayerovo označenie η Ursae Majoris) je hviezda v súhvezdí Veľká medvedica. 
Od Zeme je vzdialená 108 ly, má zdanlivú magnitúdu +1,9 a patrí do spektrálneho typu B3. Jej povrchová teplota je približne 20 000 kelvinov. Je to jedna z najhorúcejších hviezd, ktoré sú k Zemi dostatočne blízko na to, aby sa dali pozorovať voľným okom. 
Alkaid sa nachádza na konci predĺženého chvosta Veľkej medvedice. V obrazci Veľkého voza, ktorý je súčasťou súhvezdia Veľká medvedica, sa nachádza na konci oja. Predĺžená spojnica hviezd Mizar-Alkaid pomáha pozorovateľom pri hľadaní hviezdy Arktúr. Alkaid, podobne ako Dubhe, nie je súčasťou pohybovej hviezdokopy Collinder 285, čo znamená, že jej vlastný pohyb je veľmi odlišný od vlastného pohybu väčšiny ostatných hviezd Veľkého voza.
Ľubomír Dzurák

Ľubomír Dzurák (* 26. január 1950, Nováky) bol poslanec Národnej rady SR za Stranu demokratickej ľavice v rokoch 19982002.
Osmanská dynastia

Osmanská dynastia alebo Osmani/Osmania alebo Osmanovci ("osman..." je kodifikovaný tvar; zastarano Osmánska dynastia/Osmáni, Otomanská dynastia/Otoman(ovc)i, zriedkavo zastarano "Ottomanská dynastia/Ottoman(ovc)i") vládla v Osmanskej ríši od roku 1281 do roku 1923. Faktickým zakladateľom dynastie bol Osman I. V roku 1383 sa Murad I. ako prvý panovník Osmanskej ríše vyhlásil za sultána. Od roku 1517 sa sultánski panovníci označovali tiež za kalifov.
Vojna

Vojna je konflikt medzi štátmi, organizáciami, alebo väčšími skupinami ľudí, pričom je pre tento konflikt charakteristické použitie násilia alebo fyzickej sily medzi bojujúcimi stranami. Typickým rysom vojny je fakt, že zúčastnené strany sú presvedčené, že použitie vojenskej sily je jedinou možnosťou ako riešiť vzájomné spory. Vyhlásenie vojnového stavu v súlade s medzinárodným právom pri tom z technického hľadiska nehrá rozhodujúcu úlohu.
Definície vojny.
Podľa Jana Szczepańského je vojna ozbrojený boj za dosiahnutie politických cieľov. Preto, hoci je boj všeobecným javom existujúcim vo všetkých spoločnostiach a vo všetkých historických obdobiach, objavuje sa vojna až so vznikom politicky organizovaných štátov a dá sa predstaviť historická situácia, kedy vojny ako metódy riešenia politických konfliktov budú celkom odstránené.
Horúca vojna označuje druh vojny, v ktorom znepriatelené strany bojujú proti sebe otvorene. Opakom horúcej vojny je studená vojna. Termín horúca vojna vznikol ako opak k termínu studená vojna až v 20. storočí. 
Svetová vojna predstavuje ozbrojený konflikt veľkých rozmerov. Zasahuje také rozsiahle množstvo územia a krajín, že možno hovoriť o jej svetovom charaktere. V novodobej histórii ľudstva sa doposiaľ vyskytli dve vojny, ktoré niesli tento prívlastok - prvá svetová vojna a druhá svetová vojna. Viacero ozbrojených konfliktov v minulosti však tiež spĺňalo niekoľko kritérií pre toto označenie.
Zoznam vojen

Toto je zoznam zoznamov vojen, zotriedený podľa krajiny, dátumu, regiónu a typu konfliktu.
Svetová vojna

Svetová vojna je vojenský konflikt, ktorý zasahuje väčšinu štátov sveta. Zvyčajne sa bojuje dlhší čas (niekoľko rokov) na viacerých kontinentoch, bez známok upokojenia. Vo vojnách tohto typu sú zúčastnené strany nútené nasadiť do boja všetky svoje sily a prostriedky, čo má za následok znásobenie celkových škôd na spoločnosti a krajine. 
Vo väčšine zúčastnených krajín boli škody a straty na životoch natoľko vysoké a neprehľadné, že ich presné vyčíslenie nebolo možné a muselo sa iba odhadovať. Prinášajú so sebou hospodársky úpadok, hladomor, nákazlivé choroby a dlhotrvajúce následky v podobe nárastu strát na životoch aj dlho po skončení bojov. 
Termín sa často používa na označenie prvej svetovej vojny (1914 – 1918) a druhej svetovej vojny (1939 – 1945). Medzi vojny, ktoré sa odohrali v skorších dobách a môžu byť považované za svetové patrí napríklad: Sedemročná vojna (1756 – 1763); alebo Napoleonské vojny (1803 – 1815).
Jadrová vojna

Jadrová vojna alebo nukleárna vojna alebo atómová vojna je vojna, v ktorej sú použité jadrové a/alebo termonukleárne zbrane. Niekedy sa pre takýto konflikt používa označenie tretia svetová vojna. Jadrová vojna je vedená zbraňami hromadného ničenia, ktoré spôsobujú obrovské škody v krátkom čase a môžu mať dlhotrvajúci škodlivý rádiologický účinok.
Jediným ozbrojeným konfliktom, počas ktorého boli aktívne použité jadrové zbrane bola druhá svetová vojna. Došlo k tomu krátko pred koncom vojny. Jadrové zbranelietadlami nesené nukleárne bomby boli zhodené americkými silami na Japonsko. Napadnuté boli mestá Hirošima (6. augusta 1945) a Nagasaki (9. augusta 1945). Tieto útoky boli (spolu so sovietskou ofenzívou proti japonským vojskám v Mandžusku podstatným faktorom, ktorý prinútil Japonsko kapitulovať. Použitie jadrových zbraní v tomto konflikte je dodnes predmetom veľkých polemík. Je však faktom, že nebyť ich použitia vojna v Tichomorí by trvala ešte minimálne niekoľko mesiacov a straty na oboch stranách by boli väčšie.
Istú dobu po druhej svetovej vojne mali monopol na jadrové zbrane Spojené štáty Americké. Sovietsky zväz otestoval svoju prvú atómovú bombu v roku 1949. Následnú studenú vojnu charakterizovali preteky v zbrojení (konvenčnými aj jadrovými zbraňami) a intenzívne ozbrojovanie veľmocí aj ich spojencov jadrovými zbraňami. 
Napätá situácia, kedy vážne hrozilo vypuknutie jadrovej vojny medzi veľmocami, bola počas studenej vojny. Vypuknutie vážne hrozilo počas Kubánskej krízy. 
Jadrové zbrane v priebehu studenej vojny získali aj tretie krajiny (napr. India, Pakistan, pravdepodobne aj Izrael a iní), takže jadrová vojna nemusela mať len globálny charakter.
LZ 127 Graf Zeppelin

LZ 127 "Graf Zeppelin" bola najúspešnejšia vzducholoď z celej éry týchto strojov. Bola pomenovaná po slávnom staviteľovi vzducholodí, grófovi Ferdinandovi von Zeppelin.
Vzducholoď "Graf Zeppelin" bola postavená podľa projektu Ludwiga Dürra, ktorý sa podieľal aj na konštrukciách všetkých predchádzajúch zeppelinov. Prvýkrát vzlietla 18. septembra roku 1928.
Objem vodíkovej náplne bol 85 036 m³, dĺžka 236 m, cestovná rýchlosť 115 km/h, maximálna rýchlosť 130 km/h, dolet 12 000 km. Vzducholoď bola vybavená piatimi motormi Maybach VL  2 po 390 kW, poháňanými špeciálne vyvinutým „modrým plynom“ (zmes propylénu, metánu, etánu, acetylénu, butylénu a vodíka), ktorý mal rovnakú hustotu ako vzduch a jeho spotreba sa vtedy neprejavovala zmenou vztlaku vzducholode. Jeho zásoby boli 30 000 m³. Vzducholoď mala duralovú tuhú kostru s centrálnym kýlom, cestujúci a posádka sa nachádzali v gondole umiestnenej pod prednou časťou trupu.
V roku 1929 urobila vzducholoď propagačnú dvojtýždennú cestu okolo zemegule ako prvé lietadlo s platiacimi pasažiermi na palube. V máji 1930 sa konal prvý skúšobný let do Južnej Ameriky a o rok neskôr tam začala vzducholoď dopravovať pasažierov na pravidelnej linke. V roku 1931 absolvoval "Graf Zeppelin" úspešnú polárnu výpravu, ktorá mapovala severné pobrežie Ruska. V ďalších rokoch vzducholoď lietala na pravidelnej linke z Nemecka do Brazílie.
V priebehu desiatich rokov úspešnej prevádzky nalietal "Graf Zeppelin" 17 177 letových hodín (2 roky čistého času) 1 700 000 km, dopravil 34 000 cestujúcich a 78 ton pošty.
Mesiac po katastrofe vzducholode Hindenburg v roku 1937 bol Graf Zeppelin vyradený z prevádzky a premiestnený do múzea. V marci 1940 bol na príkaz ministra vzdušných síl Hermanna Göringa rozobraný do šrotu.
Meno Graf Zeppelin niesla aj jediná nemecká lietadlová loď, ktorú však nikdy nedostavali. Po vojne ju v rámci vojnových reparácií odovzdali Sovietskemu zväzu, kde ju do jej zrušenia používali ako cvičný terč.
Sedemročná vojna

Sedemročná vojna môže byť:
Hodge 301

Hodge 301 je hviezdokopa v hmlovine Tarantula, viditeľná z južnej pologule Zeme. Hviezdokopa a hmlovina sa nachádzajú približne 168 000 ly od Zeme, v jednej z galaxií, ktoré obiehajú našu Galaxiu - vo Veľkom Magellanovom mraku.
Hodge 301 spolu s hviezdokopou R136 je jednou z dvojice hlavných hviezdokôp v hmlovine Tarantula, v oblasti, ktorá za posledných niekoľko desiatok miliónov rokov zaznamenala intenzívne prepuknutie utvárania nových hviezd. R136 sa nachádza v centrálnej oblasti hmloviny, zatiaľ čo Hodge 301 je asi 150 ly na severozápad (pri pohľade zo Zeme). Hviezdokopa bola vytvorená na začiatku súčasnej vlny utvárania hviezd, jej vek sa odhaduje na 20 až 25 miliónov rokov, čo je asi desaťkrát viac ako vek R136.
Predpokladá sa, že od vzniku tejto hviezdokopy v nej už explodovalo 40 hviezd ako supernovy, čo vyvolalo prudké pohyby plynov v okolitej hmlovine a viedlo tiež k emisii röntgenových lúčov. Toto je v kontraste so situáciou okolo R136, ktorá je dostatočne mladá, takže žiadna z jej hviezd zatiaľ ako supernova neexplodovala; namiesto toho hviezdy z R136 vyžarujú rýchle hviezdne vetry (plazma stále sa uvoľňujúca z povrchu hviezd do okolitého priestoru), ktoré sa zrážajú s okolitými plynmi. Tieto dve hviezdokopy ponúkajú astronómom možnosť priameho porovnania dopadu explózií supernov a hviezdnych vetrov na okolité plyny.
Drahomíra

Drahomíra je ženské krstné meno. Meniny na Slovensku má 16. júla (do 2019 19. januára).
Zora (prvé meno)

Zora je ženské krstné meno. Meniny na Slovensku má 22. januára.
Vincent (prvé meno)

Vincent je mužské krstné meno. Pôvod má v latinskom slove "vincens" s významom „premáhajúci“, „víťaziaci“.
Na Slovensku má meniny 21. januára, vo Švédsku 22. januára, vo Francúzsku 22. januára alebo 27.septembra a na Ukrajine 11. novembra.
Dalibor

Dalibor je mužské krstné meno. Meniny na Slovensku má 20. januára.
Miloš

Miloš je mužské krstné meno. Meniny na Slovensku má 23. januára.
Timotej (prvé meno)

Timotej je mužské krstné meno. Meniny na Slovensku má 24. januára.
Timotej je grécke meno a znamená „ten, kto ctí Boha“.
Gejza (prvé meno)

Gejza je mužské krstné meno maďarsko-turkického pôvodu. Meniny na Slovensku má 25. januára.
Tamara

Tamara môže byť:
Bohuš

Bohuš je mužské krstné meno. Je to skratka mena Bohuslav, čo v staroslovienčine znamená „sláviť Boha“, príp. „ten, čo slávi Boha“, teda kňaz. Meniny na Slovensku má 27. januára.
Alfonz

Alfonz je mužské krstné meno. Vzniklo ako francúzska podoba staronemeckého mena "Adalfuns", pôvodne "Hadalfuns", s významom pripravený na boj. Na Slovensku má meniny 28. januára.
Gašpar (prvé meno)

Gašpar je mužské krstné meno orientálneho pôvodu. Meniny na Slovensku má 29. januára.
Ema

Ema je ženské krstné meno. Meniny na Slovensku má 30. januára. Meno pochádza z nemčiny (Emma), jeho význam je „veľká, silná“ alebo „veselá, milovaná“. Podľa niektorých zdrojov je to krátka forma mena „Erma“, čo je zas skrátenina nemeckých mien, začínajúcich na Erm- (Ermgard – veľká, všeobsahujúca, Ermenhild – teda opatrovateľka) z podobného základu sa niekedy odvodzuje aj meno Irma.
Emil

Emil je mužské krstné meno latinského pôvodu. Pôvod má v mene rímskeho rodu "Aemilius". Latinské slovo "aemulus" znamená „horlivý, pracovitý, usilovný“. Meniny na Slovensku má 31. januára.
Tatiana

Tatiana alebo Táňa je ženské krstné meno. Je to ruská podoba latinského "Tatianus", „patriaci do rímskeho rodu Tatiovcov“, ktoré má korene pravdepodobne v gréckom slove "tattó" s významom „ustanovovať“, „rozdeľovať“. Meniny na Slovensku má 1. februára.
Veronika (prvé meno)

Veronika je ženské krstné meno. Pôvod má v staromacedónskom dialekte gréčtiny, v mene Bereniké (Phereniké) s významom „prinášajúca víťazstvo“. Toto meno bolo používané ženskými členkami ptolemaiovskej dynastie. Meniny na Slovensku má 4. februára.
Agáta (prvé meno)

Agáta je ženské krstné meno gréckeho pôvodu. Pochádza z gréckeho "agathós", s významom „dobrý“, „láskavý“. Na Slovensku má meniny 5. februára.
Dorota (prvé meno)

Dorota je ženské krstné meno gréckeho pôvodu. Pôvod má v gréckom mene "Δωροθεα" ("Dórothea") resp. "Δωρόθεος" ("Dórotheos"), ktoré znamená „Boží dar“. Meniny na Slovensku má 6. februára.
Vanda

Vanda je ženské krstné meno poľského alebo germánskeho pôvodu. Ženské meno Vanda má poľský pôvod, ale jeho význam je nejasný, je ale možné, že vzniklo z domácej podoby slovanského mena Václav, ktoré znamená „viac slávny“. Meniny na Slovensku má 7. februára.
Zoja

Zoja je ženské krstné meno. Je to ruská podoba gréckeho mena „Zoé“ s významom „živá“. Meniny na Slovensku má 8. februára.
Gabriela

Gabriela je ženské krstné meno hebrejského pôvodu, ženská podoba mena Gabriel. Biblické meno Gabriel má pôvod v hebrejských slovách "gabri él", ktoré znamenajú „Boží muž“ alebo „Boh je silný“. Meniny na Slovensku má 10. februára.
Perla (prvé meno)

Perla je ženské krstné meno latinského pôvodu. Pochádza zo slova "perla" (v stredovekej latinčine) s významom perla. Meniny na Slovensku má 12. februára.
Niektoré známe nositeľky.
Nositeľky inojazyčných tvarov mena:
Ida (prvé meno)

Ida je ženské krstné meno. Je germánskeho pôvodu so základom "id" („čin“) alebo "itis" („žena“), prípadne môže ísť o skrátené formy mien staroškandinávskej bohyne mladosti a jari Idaberga, Alida alebo Iduna. Meniny na Slovensku má 16. februára, v Česku 15. marca.
Miloslava

Miloslava je ženské krstné meno. Meniny na Slovensku má 17. februára. Je to tiež názov miestnej časti obce Miloslavov.
Vlasta

Vlasta je ženské krstné meno. Je to pôvodné české meno zo slovanského základu „vlasť“. Meniny na Slovensku má 19. februára.
Lívia

Lívia je ženské krstné meno. Meniny na Slovensku má 20. februára.
Eleonóra

Eleonóra je ženské krstné meno. Je to španielske meno, ktoré má pravdepodobne pôvod v arabskom "Ellinor", čo znamená „Boh je moje svetlo“. Meniny na Slovensku má 21. februára.
Etela

Etela je ženské krstné meno. Meniny na Slovensku má 22. februára.
Romana

Romana je ženské krstné meno. Meniny na Slovensku má 23. februára.
Frederika

Frederika je ženské krstné meno. Meniny na Slovensku má 25. februára.
Zlatica

Zlatica môže byť:
Anežka

Anežka je ženské krstné meno českého pôvodu. Ide o domácku formu mena Agnesa. Na Slovensku má meniny 2. marca.
Bohumila

Bohumila je ženské krstné meno. Meniny na Slovensku má 3. marca.
Alana

Alana je ženské krstné meno. Jeho pôvod je nejasný, pravdepodobne však keltský. Významom je "súlad, svornosť". Na Slovensku má meniny 8. marca.
Františka

Františka je ženské krstné meno. Meniny na Slovensku má 9. marca.
Angelika

Angelika je ženské krstné meno. Vzniklo z latinského slova "angelica" s významom anjelská. Na Slovensku má meniny 11. marca.
Angela

Angela je ženské krstné meno. Vzniklo z gréckeho "ággelos" (latinsky "angelus"), čo znamená posol (boží), anjel. Na Slovensku má meniny 11. marca.
Matilda

Matilda je ženské krstné meno germánskeho pôvodu. Pochádza z germánskeho mena "Mahthilt" so zložkami "maht" („moc“, „sila“) a "hilt" („boj“). Meniny na Slovensku má 14. marca.
Svetlana

Svetlana je ženské krstné meno. Meniny na Slovensku má 15. marca.
Alena

Alena je ženské krstné meno. Vzniklo ako variant mena Helena alebo skrátene z mena Magdaléna. Na Slovensku má meniny 27. marca.
Soňa

Soňa je ženské krstné meno. Vzniklo ako ruská podoba gréckeho mena "Sophia" (Sofia) s významom „múdrosť“. Meniny na Slovensku má 28. marca.
Vieroslava

Vieroslava je ženské krstné meno. Meniny na Slovensku má 30. marca. Má slovanský pôvod a jeho pôvodný význam je "oslavujúca vieru", "slávna vierou".
Zita

Zita je ženské krstné meno. Pôvod má v perzskom "zita", čiže „dievča“ alebo v talianskej domáckej podobe mena Felicita alebo v talianskom nárečovom "zita, cita", tiež s významom „dievča“. Meniny na Slovensku má 2. apríla.
Nositeľky mena.
Kresťanský ochranca: Svätá Zita je patrónka kuchárov
Irena (prvé meno)

Irena je ženské krstné meno. Pôvod má v gréckom slove "eiréné" s významom „mier“. Meniny na Slovensku má 6. apríla.
Miroslava

Miroslava je ženské krstné meno. Je slovanského pôvodu a znamená „sláviaca mier“. Meniny na Slovensku má 5. apríla.
Mužský variant je Miroslav.
Milena

Milena je ženské krstné meno. Meniny na Slovensku má 9. apríla.
Estera

Estera (domácky Esta, zdrobnele Esterka, Estika) alebo Ester je ženské krstné meno hebrejského pôvodu. Je to podoba hebrejského mena "Estér", ktoré má pôvod v perzštine – perzské slovo "sitareh" znamená „hviezda“. Meniny na Slovensku má 12. apríla.
Justína

Justína je ženské krstné meno. Meniny na Slovensku má 14. apríla.
Danica

Danica je ženské krstné meno. Meniny na Slovensku má 16. apríla.
Dana (ženské meno)

Dana je ženské krstné meno. Meniny na Slovensku má 16. apríla.
Jela

Jela je ženské krstné meno slovanského pôvodu. Meniny na Slovensku má 19. apríla.
Vilma

Vilma je ženské krstné meno. Meniny na Slovensku má 29. mája.
Iveta

Iveta je ženské krstné meno. Pôvodne francúzske meno Yvetta je zdrobneninou mena Yvonne odvodené od staronemeckého slova "iwa" s významom „tis“. Meniny na Slovensku má 27. mája. K októbru 2000 bolo na Slovensku podľa Registra obyvateľov Ministerstva vnútra SR 32 757 nositeliek mena, čo predstavovalo 19. najfrekventovanejšie ženské meno.
Petronela

Petronela je ženské krstné meno. Meniny na Slovensku má 31. mája.
Petrana

Petrana je ženské krstné meno. Meniny na Slovensku má 31. mája.
Klára

Klára je ženské krstné meno. Meniny na Slovensku má 29. októbra.
Pôvod a význam mena.
Meno vzniklo z latinského tvaru „clara“, čiže „jasná“, „svetlá“, ale aj „slávna“. Patrónkou tohto mena je svätá Klára (nar. 1194 v Assisi), ktorá je aj patrónka televízie.
Messier 21

Messier 21 alebo M 21 alebo NGC 6531 je otvorená hviezdokopa v súhvezdí Strelec. Objavil ju Charles Messier 5. júna 1764.
Messier 23

Messier 23 alebo M 23 alebo NGC 6494 je otvorená hviezdokopa v súhvezdí Strelec. Objavil ju Charles Messier 20. júna 1764. Od Zeme je vzdialená približne 2 150 ly.
Messier 25

Messier 25 alebo M 25 alebo IC 4725 je otvorená hviezdokopa v súhvezdí Strelec. Objavil ju Jean-Philippe de Chéseaux v roku 1745. Od Zeme je vzdialená približne 2 000 ly.
Táto hviezdokopa sa leží východne od hviezdneho mraku M24. Zaujímavé je, že napriek jej mnohým pozorovaniam v 18. storočí nebola zapísaná do Herschelovho Generálneho katalógu (GC) a nemá ani označenie v Novom generálnom katalógu (NGC). Až v roku 1908 bola zaradená do katalógu IC na základe fotografického pozorovania získaného americkým astronómom Solonom Irvinom Baileym pod číslom 4725. Hviezdokopa obsahuje približne 50 hviezd jasnejších, než je 12. magnitúda. Nachádza sa v nej premenná cefeida U Sagittarii, ktorej jasnosť sa mení od 6,3 po 7,1 mag s periódou 6,745 dňa. Zmeny jasnosti sa dajú pozorovať aj bežným triédrom. Je to pulzujúci nadobor, typická cefeida I. typu. Keďže cefeidy majú lineárny vzťah medzi periódou premennosti a priemernou svietivosťou, je možné veľmi presne vypočítať ich vzdialenosť. Vďaka U Sagittarii sa podarilo presne zmerať vzdialenosť celej hviezdokopy od nás.
M25

M25 môže byť:
Messier 26

Messier 26 alebo M 26 alebo NGC 6694 je otvorená hviezdokopa v súhvezdí Štít. Objavil ju Charles Messier v roku 1764. Jej vek je 89 miliónov rokov.
Messier 29

Messier 29 alebo M 29 alebo NGC 6913 je otvorená hviezdokopa v súhvezdí Labuť. Objavil ju Charles Messier v roku 1764. Zo Zeme je dobre viditeľná použitím bežného ďalekohľadu.
Messier 34

Messier 34 alebo M 34 alebo NGC 1039 je otvorená hviezdokopa v súhvezdí Perzeus. Objavil ju Giovanni Batista Hodierna v roku 1654. Od Zeme je vzdialená približne 1 400 ly.
Čakanovce

Čakanovce môže znamenať:
Messier 35

Messier 35 alebo M 35 alebo NGC 2168 je otvorená hviezdokopa v súhvezdí Blíženci. Objavili ju nezávisle Jean-Philippe de Chéseaux v roku 1745 a John Bevis pred rokom 1750. Za jasnej noci ju možno vidieť aj voľným okom.
Nachádza sa asi dva a pol stupňa severozápadne od hviezdy Propus. Je považovaná za najkrajšiu hviezdokopu zimnej oblohy. Vytvára ju okolo 200 – 300 hviezd, ktoré sú rozložené na ploche veľkej ako spln Mesiaca. Celkový počet hviezd je okolo 2 500 a skutočná plocha, ktorú zaberajú, má priemer asi 30 svetelných rokov, čím sa zaraďuje medzi difúznejšie otvorené hviezdokopy. Jej najjasnejšia hviezda má jasnosť 7,5 magnitúd. V triédri sa javí ako „oinovatené striebro, na ktorom sa blyští svetlo“. Je pomerne mladá, má vek asi 110 – 150 miliónov rokov a nachádza sa vo vzdialenosti 2 600 až 2 800 svetelných rokov.
Iba pol stupňa od M 35 sa nachádza ďalšia otvorená hviezdokopa NGC 2158.
Messier 36

Messier 36 alebo M 36 alebo NGC 1960 je otvorená hviezdokopa v súhvezdí Povozník. Objavil ju Giovanni Batista Hodierna v roku 1654. Od Zeme je vzdialená približne 4 100 ly a jej priemer je 14 ly. Táto hviezdokopa sa veľmi podobá na hviezdokopu Plejády (M45) a keby boli v rovnakej vzdialenosti od Zeme, mali by približne rovnakú magnitúdu.
Nachádza sa v južnej časti súhvezdia v blízkosti ďalších dvoch otvorených hviezdokôp: M37 a M38. M 36 má z tejto trojice najmenšiu plošnú jasnosť. Obsahuje 60 hviezd s jasnosťou medzi 9, a 14. magnitúdou. Medzi najjasnejšie hviezdy tejto hviezdokopy patrí dvojhviezda, ktorej zložky majú jasnosť 8,9 a 9,2 magnitúd a odstup 10,7´.
M36

M36 môže byť:
Messier 37

Messier 37 alebo M 37 alebo NGC 2099 je otvorená hviezdokopa v súhvezdí Povozník. Objavil ju Giovanni Batista Hodierna v roku 1654. 
Nachádza sa v južnej časti súhvezdia v blízkosti ďalších dvoch otvorených hviezdokôp: M36 a M38. Je z nich najjasnejšia a nachádza sa v tom istom zornom poli triédra ako hviezda théta Aurigae. Táto otvorená hviezdokopa obsahuje asi 150 hviezd v rozsahu jasností od 9 do približne 12,5 magnitúd.
Messier 38

Messier 38 alebo M 38 alebo NGC 1912 je otvorená hviezdokopa v súhvezdí Povozník. Objavil ju Giovanni Batista Hodierna v roku 1654. Od Zeme je vzdialená približne 4 200 ly.
Nachádza sa v južnej časti súhvezdia v blízkosti ďalších dvoch otvorených hviezdokôp: M36 a M37. Leží asi 2,5° severozápadne od M36. Tvorí ju asi 100 hviezd s jasnosťou medzi magnitúdami 8 a 12. Vek jej hviezd je okolo 200 miliónov rokov, jej najjasnejšou hviezdou je žltý obor 900-krát jasnejší než Slnko. Priemer kopy je zhruba 25 svetelných rokov. Jej okolie je pomerne bohaté na hviezdy.
Messier 39

Messier 39 alebo M 39 alebo NGC 7092 je otvorená hviezdokopa v súhvezdí Labuť.
História pozorovaní.
O hviezdokope M39 sa zmienil už Aristoteles okolo roku 325 pred Kr. ako o objekte so vzhľadom kométy. V roku 1750 ju podľa starších zmienok opísal Guillaume Le Gentil. Kvôli nejednoznačnosti ich opisu nie je možné považovať oboch za skutočných objaviteľov. Hodnovernú polohu objektu prvý podal Charles Messier, ktorý ju spozoroval 24. októbra 1764. V súčasnosti sa výskum hviezdokopy zameriava na jej dynamický vývoj a jej hviezdnu populáciu vedci porovnávajú s inými populáciami hviezdokôp rovnakého veku a metalicity.
Charakteristika.
M39 je od Zeme vzdialená približne 1 000 ly. Priemer je približne 9 ly. Jej vek sa odhaduje na 240-280 miliónov rokov. Približuje sa k nám rýchlosťou 28 km/s a jej zdanlivý pohyb na oblohe je 0,024 uhlovej sekundy za rok v pozičnom uhle 222°. Najjasnejšia hviezda má magnitúdu 6,6 a jej spektrálny typ je B9. Je to hviezda s najhorúcejším povrchom vo hviezdokope. Ostatné jasné hviezdy sú hviezdy hlavnej postupnosti so spektrálnym typom A. Väčšina z nich v rozsahu 6,6-10 magnitúd v okolí hviezdokopy patrí fyzicky do nej. V danom rozsahu je to minimálne 30 hviezd. Do magnitúdy 12 je viac než 90% hviezd fyzickou súčasťou M39. 
Poloha.
Hviezdokopa M39 sa najlepšie pozoruje v lete, kedy má vo večerných hodinách priaznivú výšku nad horizontom. Kulminuje na jeseň vo večerných hodinách vysoko v nadhlavníku. Jej jasnosť 4,6 magnitúdy ju umožňuje zazrieť za dobrých podmienok aj voľným okom. Nájdeme ju 9° východo-severovýchodne od hviezdy Deneb, symbolizujúcej chvost Labute a tri stupne severne od Ró Cygni, hviezdy 4. magnitúdy. Objekt sa javí ako jasná škvrnka na bohatom hviezdnom pozadí Mliečnej cesty. Hviezdokopa má trojuholníkovitý tvar a jej relatívna veľkosť si nevyžaduje ďalekohľady s veľkým objektívom. Jej zdanlivý rozmer je 30 uhlových minút. Hviezdy v nej dokáže rozlíšiť aj malý ďalekohľad. Nachádzajú sa v nej dve dvojhviezdy. 3° smerom na východ od M39 sa nachádza tmavá hmlovina Barnard 168, ktorá kontrastuje so svetlým pozadím Mliečnej cesty.
Podnebie (klíma)

Podnebie alebo klíma (gr. κλίμα) alebo zriedkavo povetrie je dlhodobý režim atmosférických dejov (počasia) určitého miesta alebo územia podmienený slnečným žiarením, povrchom, atmosférickou cirkuláciou, energetickou bilanciou systému Zem-atmosféra a ľudskými zásahmi.
Tento „režim“ je predovšetkým daný súborom meteorologických prvkov ako teplota vzduchu, vlhkosť vzduchu, zrážky, slnečné žiarenie, vietor, oblačnosť a pod.
Štúdiom podnebia sa zaoberá klimatológia.
Michalská brána

Michalská brána je jediná zachovaná brána z pôvodných štyroch v bratislavskom mestskom opevnení, dnes pamiatka v Starom meste. 
Meno dostala podľa osady a kostola svätého Michala, ktorá bola neďaleko na predmestí. Dnes osadu pripomína len ružový náhrobný kameň, použitý v murive veže, vo výške asi tretieho poschodia viditeľný z vnútornej strany. V minulosti mala padací most, padaciu mrežu a silné drevené vráta. Dodnes sa zachovalo horné brvno s otvormi na pánty vrát. 
Vežu postavili koncom 14. storočia. Vežu v priebehu histórie viackrát nadstavovali. Horná osemboká časť veže bola postavená v rokoch 1511 – 1517. Na konci 16. storočia mala strecha medenú cibuľu s malou zástavkou. Dnešnú barokovú podobu dostala počas rekonštrukcií v rokoch 1753 – 1758 spolu so sochou svätého Michala, vyhotovenou bratislavským majstrom Petrom Ellerom. Jej súčasná výška je 51 metrov. 
Meno dostala podľa kostola sv. Michala a podľa neho pomenovaného predmestia, z ktorého sa Michalskou bránou vchádzalo do mesta. V pôdoryse ulice od Michalskej brány nahor je dobre zachovaný zahnutý typ ulice v medzibrání. Z vonkajšej časti brány sa nachádza most, 
ktorý preklenuje bývalú priekopu pozdĺž hradobného múru. Na vnútornej strane brány je kamenný gotický znak, na južnej strane v kartuši nápis, podľa ktorého vežu opravila mestská rada a bratislavské obyvateľstvo roku 1758. V dnešnej dobe cez ňu vedie označenie historickej korunovačnej cesty.
Mestské múzeum v Bratislave tu zriadilo expozíciu historických zbraní.
Medzi jej novšie atrakcie patrí laserový lúč, vysielaný z južného okna, ktorý naznačuje trasu pôvodného Korza.
Chrt

Chrt je súhrnný pojem pre štíhle, dlhonohé poľovnícke psy. Sú výnimočné tým, že lovia najmä zrakom. Podľa triedenia FCI, svetovej organizácie chovateľov psov, patrí väčšina chrtov do desiatej skupiny, iné, napríklad podenko, patria do skupiny 5 (sekcia 7 - pratyp - psy pre poľovné využitie).
V dnešnej dobe nachádzajú chrty čoraz väčšie využitie ako spoločenské psy. Sú tiež vhodné na rôzne kynologické športy ako coursing, či preteky psov. 
Chrty uznané v FCI v skupine 10:
Plemená podobné chrtom (FCI - skupina 5):
Chrty zatiaľ neuznané v FCI :
DNA

DNA môže byť:
D.N.A. môže byť:
Čertova pec

Čertova pec je verejnosti voľne prístupná malá krasová jaskyňa a prírodná pamiatka v pohorí Považský Inovec v podcelku Inovecké predhorie. Nachádza sa v katastrálnom území obce Radošina v okrese Topoľčany v Nitrianskom kraji. Vyhlásená bola v roku 1994 na rozlohe , bez ochranného pásma. Jaskyňa je prístupná návštevníkom za účelom zotavenia a poznávania jej prírodných a historických hodnôt. Boli v nej nájdené najstaršie známky jaskynného osídlenia na Slovensku.
Poloha.
Jaskyňa sa nachádza v cirkevných lesoch Nitrianskeho biskupstva, v smere na miestnu časť Laštok (), približne severozápadne od obce Radošina v polohe Horný Petrovič, pri ceste II. triedy č. 499 vo výške 
Dejiny.
Jaskyňu pod slovenským názvom "Csertowa Pecz" spomína už Matej Bel v knihe "Notitia Hungariae novae historico geographica" vydanej roku 1742. V monografii Nitrianskej župy z roku 1898 sa uvádza pod maďarským názvom "Ördögkemencze" (). Jaskyňu preskúmal v rokoch 19581961 PhDr. Juraj Bárta CSc. z Archeologického ústavu SAV v Nitre. Roku 1981 ju vyhlásili za chránený prírodný výtvor. Prírodnou pamiatkou bola vyhlásená v roku 1994 s novelizáciou z roku 2008.
Archeologické nálezy.
Jaskynné sídlisko lovcov v staršej dobe kamennej. Výskumom bolo zistené viacvrstvové osídlenie. Najstaršie z posledného interglaciálu reprezentuje moustierská kultúra zo stredného paleolitu, kedy ju obýval človek neandertálskeho typu. Je to najstaršie známe jaskynné osídlenie u nás. Nasledovalo osídlenie kultúry szeletien z mladšieho paleolitu. Štiepané a retušované kamenné nálezy a ulitníky z tejto lokality možno spájať s nálezmi z oblasti Čierneho mora. 
Opis.
Patrí medzi tunelovité jaskyne a je obojstranne priechodná. Jej západný bránovitý portál, obklopený bralovitými výčnelkami, sa otvára v približne vysokom vápencovom brale. Jeho šírka je a výška . Jaskyňu pretína niekoľko tektonických puklín. Je dlhá, priemerne široká a jej maximálna výška je . Smerom k východnému vchodu sa výška jaskyne znižuje. Vnútorný priestor osvetľuje oknovitý otvor na severnej strane. Vytvorená bola krasovatením dolomitického vápenca pri niekdajšej vyššej eróznej báze Malého jarku, je teda potočného pôvodu. Predstavuje vzácnu archeologickú a paleontologickú lokalitu s dokladmi o viacnásobnom paleolitickom, halštatskom osídlení. Pri jaskyni sa nachádza rovnomenný motorest.
Prístup.
Asi 3 minúty cesty chôdze po vyznačenom chodníku od rovnomenného motorestu pri horskom prechode Havran v katastrálnom území obce Radošina. Jaskyňa je verejnosti prístupná.
Klíma

Klíma môže byť:
Arthur Heyer

Arthur Heyer (* 28. február 1872, Haarhausen, Nemecko – † 30. júl 1931, Budapešť) bol nemecký grafik a maliar. Tvorca piešťanského barlolámača.
Ján Bosco

Svätý Ján Bosco (iné názvy: Ján Bosko, don Bosco, vlastným menom Giovanni (Melchior) Bosco, * 16. august 1815, Becchi pri Turíne, Sardínske kráľovstvo – † 31. január 1888, Turín, Talianske kráľovstvo) bol kňaz a vychovávateľ, zakladateľ rádu saleziánov. V roku 1929 bol vyhlásený za blahoslaveného a roku 1934 bol vyhlásený za svätého. Sviatok má 31. januára.
Životopis.
Narodil sa pri Turíne. Od dvoch rokov vyrastal ako sirota bez otca. Ako 11-ročný musel odísť z domu kvôli nevlastnému bratovi Antonovi. Pracoval u sedliakov, aby sa uživil, a po nedeliach sa venoval apoštolátu medzi chlapcami. Jeho nadanie si všimol starší kňaz don Calosso, ktorý mu chcel pomôcť ku kňazstvu. Ten však čoskoro náhle zomrel, a tak bol Bosco ponechaný sám na seba. Ako 16-ročný nastúpil na štúdia v Castelnuove. Popri štúdiu si zarábal rozličnými pomocnými prácami u remeselníkov, čo sa mu neskôr veľmi zišlo. V roku 1835 vstúpil do seminára a 5. júna 1841 bol vysvätený za kňaza a začal praktické kňazské účinkovanie medzi chudobnými a opustenými chlapcami. Začínal s holými rukami, avšak s veľkou dôverou v Pannu Máriu, ktorú Bosco považoval ako katolícky kňaz za svoju Pomocnicu. Od roku 1846 sa natrvalo usadil na zlopovestnom turínskom predmestí Valdocco, kde vybudoval oratórium a neskôr aj baziliku. Veľmi sa inšpiroval sv. Františkom Saleským, vzorom láskavosti, podľa ktorého sa nazýva aj rehoľná spoločnosť, ktorá bola schválená v roku 1869 (pozri saleziáni). Svoju výchovnú prácu postavil na preventívnom systéme, ktorého hlavnými piliermi sú nábožnosť, rozum a láskavosť. V roku 1872 založil ženskú rehoľnú spoločnosť Dcéry Panny Márie Pomocnice, ktoré sa starajú o opustené a chudobné dievčatá. V jeho práci mu pomáhal široký okruh spolupracovníkov. Don Bosco zomrel 31. januára 1888.
Don Bosco a Slovensko.
Don Bosco bol v písomnom kontakte so slovenskými kňazmi Vojtechom Kelecsényim a Jánom Bollom (1860 – 1934) a niektorými dobrodincami zo Slovenska, čo dosvedčuje aj list z roku 1886. List objavil historik Zlatko Kubanovič.
Prvý životopis dona Bosca v slovenskom jazyku vyšiel v roku 1899 od Pavla Jedličku, dekana a farára z Horných Orešian.
Don Bosco

Don Bosco môže byť:
Prokop

Prokop je mužské krstné meno. Meniny na Slovensku má 4. júla.
Anatole France

Jacques Anatole François Thibault (* 16. apríl 1844, Paríž, Francúzsko – † 12. október 1924, Tours) bol francúzsky spisovateľ, nositeľ Nobelovej ceny.
Tvorba.
Jacques Anatole Thibaut, syn parížskeho antikvára, čestne obstál pri záväzku, keď prijal spisovateľský pseudonym Anatole France (Francúzsko). V diele A. Francea je vyslovené nevšedné úsilie povedať pravdu, poprieť lož a nespravodlivosť a tak prispieť k obohateniu ľudského myslenia. France vychádza z tradície 18. storočia, nadväzujúc na voltairovský racionalizmus, ktorý mu umožnil prechod cez darwinizmus k Marxovi a od Marxa k Leninovi. Rozumové poznávanie a vysvetľovanie sveta stavia proti iracionalizmu, z čoho vyplýva jeho nemilosrdná kritika idealizmu. Verí zdravému rozumu, ktorým odsudzuje všetko vyšpekulované a neodôvodnené. Nie div, že jeho tvorba bola meštiactvom prijímaná so sklamaním a zaťatým nepriateľstvom, lebo ňou oslávil zdravý život a výdobytky vedy. Rázne sa postavil proti odriekaniu si životnej plnosti, neúprosne a pravdivo zobrazil pokrytectvo meštiackeho života, ukázal všetku jeho pretvárku a pompéznu falošnosť, ozdobovanú učenosťou a pravdivosťou, za ktorou sa skrývali plány na zotročenie pracujúcich más. V roku 1917 pozdraví s nadšením Veľkú októbrovú socialistickú revolúciu a jej ideového vodcu Lenina. V roku 1919 sa stáva členom "pokrokovej" skupiny na čele s H. Barbussom, ktorá dostáva názov "Clarté" (Jas). Francea a Barbussa spojila nenávisť ku kapitalizmu, láska k demokracii a mieru, ktorá ich priviedla aj do radov zločinnej komunistickej strany. Otvorene sa vyhlasuje za "boľševika srdcom i dušou".
Herman Hollerith

Herman Hollerith (* 29. február 1860, Buffalo, New York, USA – † 17. november 1929, Washington D.C.) bol americký vynálezca a inžinier. V roku 1890 vynašiel a zostrojil elektromechanický počítací stroj, ktorý používal dierne štítky a umožňoval hromadné spracovanie dát do tabuliek. Táto technológia sa používala aj v neskorších elektronických počítačoch. Holeritky (diernym štítkom hollerithovho typu) sa v USA používali pre štatistiky zdravotníctva až do polovice 60. rokov 20. storočia. Vo výpočtových strediskách sa dierne štítky bežne používali ešte v 80. rokoch 20. storočia. Jeho spoločnosť Tabulating Machine Company bola jednou z tých, z ktorých v roku 1924 vznikla International Business Machines Corporation (IBM).
Biografia.
Syn nemeckého imigranta (Georg Hollerith, profesor klasických jazykov na gymnáziu v meste Speyer, ktorý emigroval do USA v roku 1848) nadobudol vzdelanie v City College v New Yorku, inžiniersky titul získal v "Columbia School of Mines" (Kolumbijská univerzita). V roku 1882 Hollerith nastúpil do Massachusettskej technickej univerzity, kde vyučoval strojárstvo a vykonával svoje prvé experimenty s diernymi štítkami. 
V roku 1879 začal pracovať v Štatistickom úrade USA ("U.S. Census Office") ako štatistik. V roku 1889 odovzdal na Columbia University dizertačnú prácu s názvom "Elektrický tabelačný systém", za ktorú získal doktorát. 8. januára 1889 bol spoločnosti Hollerith vydaný americký patent č. 395 782. Jeho systém, počítací stroj, ktorý používal dierne štítky a umožňoval tak hromadné spracovanie dát, bol použitý na sčítanie ľudu v USA v decembri 1890.
Po ďalších vylepšeniach systému založil v roku 1896 spoločnosť Tabulating Machine Company aby komercializoval svoj vynález. V roku 1905 však stratil svojho najlepšieho zákazníka, Štatistický úrad USA, ktorý dodnes sčítanie ľudu vykonáva každých desať rokov. V roku 1910 žaloval úrad pre sčítanie ľudu z dôvodu údajného porušenia patentov a pokúsil sa zabrániť nadchádzajúcemu sčítaniu ľudu - a to bezvýsledne. V roku 1911 Hollerith nakoniec predal svoju spoločnosť za približne 1,21 milióna dolárov a desaťročnú zmluvu na poradenstvo, ktorá mu mala ročne prinášať 20 000 dolárov.
Spoločnosť Tabulating Machine sa potom zlúčila (akvizíciou akcií) s Computing Scale Corporation a International Time Recording Company, aby vytvorila Computing Tabulate Recording Corporation (CTR), ktorá bola v roku 1924 premenovaná na International Business Machines Corporation (IBM).
Beňadiková

Beňadiková je obec na Slovensku v okrese Liptovský Mikuláš.
Polohopis.
Leží v Liptovskej kotline na pravom brehu potoka Trnovec, neďalekocesty I. triedy č. 18, medzi mestami Liptovský Mikuláš a Liptovský Hrádok. Je súčasťou mikroregiónu Baranec. V obci sa nachádza zdravotné stredisko.
Na severnom okraji obce, v smere na Liptovský Ondrej, prebieha v súčasnosti výstavba obytnej štvrte Záhrady. Obytná štvrť je lokalizovaná severne od intravilánu obce, východne od cesty III. triedy do Liptovského Ondreja, medzi cestou a potokom Trnovec.
Bobrovček

Bobrovček je obec na Slovensku v okrese Liptovský Mikuláš.
Malužiná

Malužiná je obec na Slovensku v okrese Liptovský Mikuláš. 
Polohopis.
Horská obec sa nachádza v južnej časti horného Liptova, v Bocianskej doline, na styku Ďumbierskych a Kráľovohoľských Tatier. V Malužinej sa stretávajú Bocianska a Malužinská dolina, ktorými pretekajú potoky Boca a Malužiná. Obcou tiež vedie cesta I/72, spájajúca Liptov s Horehroním cez horský priechod Čertovica.
Dejiny.
Vznikla ako banská obec hrádockého panstva v druhej polovici 18. storočia, medený hámor tu bol postavený v roku 1771 a zanikol v roku 1860. V obci fungovala do roku 1885 aj sklárska huta.
Žiar (okres Liptovský Mikuláš)

Žiar je obec na Slovensku v okrese Liptovský Mikuláš. 
Polohopis.
Leží 10 km severovýchodne od Liptovského Mikuláša, neďaleko ústia Žiarskej doliny do Liptovskej kotliny.
Ľubeľa

Ľubeľa je obec na Slovensku v okrese Liptovský Mikuláš.
Konská (okres Liptovský Mikuláš)

Konská je obec na Slovensku v okrese Liptovský Mikuláš. 
Polohopis.
Nachádza sa 13 km severovýchodne od okresného mesta, na okraji Liptovskej kotliny a pod výbežkami Západných Tatier na oboch brehoch Konského potoka. Susedí s obcami Jamník a Jakubovany na východe, Liptovský Ondrej na juhu a katastrálnym územím Svätý Štefan (súčasť mesta Liptovský Mikuláš) na západe a severozápade.
Dejiny.
Prvá písomná zmienka o obci je z roku 1357. Pôvodné názvy boli Weresmihalfalua, Veresmihalfyahaza, Veresfaza, Konska, Konszka. Názov Konská sa uvádza až v roku 1515. Obec vznikla pôvodne v chotári obce Uhorská Ves na majetkoch, ktoré v roku 1309 predal zvolenský župan Egídiovi. V roku 1391 patrila zemianskej rodine Andreánskych, časť Detrichovcom. Obyvatelia sa zaoberali najmä poľnohospodárstvom, pasením koní a dobytka, neskôr boli známi ako murári a tesári. V roku 1828 stálo v obci 23 domov, v ktorých žilo 221 obyvateľov. V roku 1934 sa na katastrálnom území obce uskutočnili neúspešné pokusy ťažiť uhlie. V roku 1991 sa osamostatnila od susednej obce Liptovský Ondrej. Starostom obce bol v Komunálnych voľbách v roku 2014 zvolený Ing. Miroslav Kamhal. 
Kultúra a zaujímavosti.
Turistika.
Konská je východiskom do Západných Tatier po neznačkovaných trasách, katastrálnym územím prechádza červeno-značená Tatranská magistrála, z obce je možné sa napojiť na Detrichovskom (cez Vrchlazy) a pri chate Baranec. Z ústia Žiarskej doliny vedie do Konskej žlto-značený cyklochodník (cez Kejdák) pokračujúci do Liptovského Ondreja. Obec leží priamo pod vrchom Baranec, na úpätí ktorého sa nachádzajú dve chaty Horec a Baranec. Pri obci sa nachádza železitý minerálny prameň, miestne nazývaný Medokýš.
Jalovec (okres Liptovský Mikuláš)

Jalovec je obec na Slovensku v okrese Liptovský Mikuláš.
Hybe

Hybe sú obec na Slovensku v okrese Liptovský Mikuláš. Významnými pamiatkami obce sú evanjelický kostol a katolícky kostol z 13. storočia.
Dejiny.
Obec sa spomína už koncom 12. storočia, ako slovenská osada. Názov má od potoka Hybica. V roku 1230 ju vlastnili Hauk, Polk a Beuch z Uhorskej Vsi. Roku 1239 im ju kráľ Belo IV. odobral a pričlenil ku kráľovskému majetku. V roku 1396 dostali Hybe od panovníka trhové právo a oslobodenie od mýta. V prvej polovici 13. storočia sa sem prisťahovali nemeckí Sasi (pravdepodobne zo susedného Spiša).
Roku 1265 získali Hybe mestské privilégiá ako banícke mesto - v 13. storočí pokúšali sa dolovať zlato na úpätí Kriváňa. V erbe mali kopáč a motyku. Ťažba sa však nevyplácala pre chudobné žily a veľké náklady v ťažkom teréne. Časť baníkov odišla do Bocianskej doliny.
V roku 1390 sa Hybe dostali do majetku liptovského župana a stali sa poddanským mestečkom panstva v Liptovskom Hrádku.
Na rozhraní 14. a 15. storočia sa mestečko poslovenčilo. Baníctvo ustúpilo poľnohospodárstvu a remeslám.
Napriek poddanskému pomeru k Liptovskému Hrádku sa stali Hybe až do konca 19. stor. aj v 1. polovici 20. storočia významným hospodárskym i kultúrnym centrom horného Liptova. Z vyše 20 druhov remesiel najrozšírenejší boli murári, ktorí sa preslávili ako dobrí odborníci pri stavaní Budapešti.
V hybskom katolíckom kostole, v rodinnej hrobke, je pochovaný uhorský básnik Valentín Balaša, ktorý zomrel v roku 1594 v Ostrihome pri obliehaní mesta osmanskou armádou. Liptovská stolica v roku 1898 na jeho pamiatku umiestnila v kostole pamätnú tabuľu, v roku 2004 - pri 450. výročí narodenia Balašu - slovenský a maďarský ministri kultúry odhalili pamätný stĺp.
Kultúra a zaujímavosti.
Zaujímavosti.
Obec preslávil film Pacho, hybský zbojník (1975) od režiséra Martina Ťapáka (scenár Peter Jaroš, rodák z Hýb).
Prírodné pamiatky.
V obci sú tri chránené prírodné objekty: Grajchmanova lipa, Orfanidesova lipa a Štróblove lipy. Na katastrálnom území obce leží tiež Hybická tiesňava.
Dúbrava (okres Liptovský Mikuláš)

Dúbrava () je obec na Slovensku v okrese Liptovský Mikuláš.
Polohopis.
Obec sa nachádza západne od Liptovského Mikuláša, na hornom toku potoka Dúbravka, v nadmorskej výške 636 m. Chotár tejto veľkej liptovskej obce sa rozkladá pod Chabencom na severných svahoch Nízkych Tatier. 
Dejiny.
Obec bola založená v 13. storočí bez názvu a v roku 1372 sa spomína ako Dúbrava. Patrila zemanom z Ráztok a od polovice 18. storočia do roku 1908 tu boli bane na železnú rudu a antimón. 
Obec Dúbrava je známa aj baníckou činnosťou, do roku 1992 sa v Rudných baniach Dúbrava ťažil antimón. Objekty Rudných baní Dúbrava stále stoja v doline potoku Palúdžanka. V novembri 2019 došlo v dôsledku dažďov k pretrhnutiu valou odkalísk s kalom s ťažkými kovmi nad baňami a následnému zaplaveniu doliny cez Palúdžanku a zamoreniu územia v Dúbrave, Svätom Kríži a Galovanoch, ktoré spôsobilo úhyn živočíchov v potokoch.
Kultúra a zaujímavosti.
Kultúra.
V obci Dúbrava sa zachovali aj folklórne zvyky prostredníctvom folklórneho súboru Chabenec, ako sú fašiangové zábavy, bursa, koledy. Z kulinárskych špecialít možno spomenúť liptovské droby, liptovskú kyslú polievku s hríbami - údeným mäsom - bábkou a zo špeciálnych liehovín je to liptovské hriate.
Turistika.
Z obce je možné podnikať výlety do Dúbravskej doliny plnej lesných plodov, alebo sa môžete vybrať do neďalekého Svätého Kríža a pozrieť si drevený artikulárny evanjelický kostol, ktorý je jednou z najväčších celodrevených stavieb strednej Európy. Na bicykli, alebo autom to nie je ďaleko k Liptovskej Mare, kde si vychutnáte všetky vodné športy. V blízkosti obce sa nachádza lyžiarsky vlek Petkovo, ktorý je možné využiť na lyžovanie, snowboard.
Šport.
Zo športových aktivít obce možno spomenúť futbal a stolný tenis so svojimi športovými klubmi a pre laikov sú tu športové ihriská na volejbal, tenis, futbal, v zime hokej.
Bukovina

Bukovina môže byť:
Bobrovník

Bobrovník je obec na Slovensku v okrese okrese Liptovský Mikuláš. Neďaleko od obce sa nachádza priehrada Liptovská Mara a archeologická lokalita Havránok.